ຂໍ້ຕົກລົງ ດ້ານນິວເຄລຍ ກັບອີຣ່ານ ບັນລຸກັນ ກໍຍ້ອນ ມີນັກເຈລະຈາ ທີ່ເໝາະສົມ
ສະຫະລັດ ​ແລະ​ອີຣ່ານ ​ເລີ້ມ​​​ເຈລະຈາ ກ່ຽວກັບໂຄງການນິວເຄລຍ ເມື່ອສອງປີກ່ອນ ແລະເປັນເທຶ່ອທຳ​ ທີ່ປະເທດທັງສອງ ໄດ້ພົບປະກັນ ໃນໄລຍະດົນກວ່າ 30 ປີ.
ສອງປີກ່ອນ ບັນດານັກການທູດຈາກ ສະຫະລັດ ແລະອີຣ່ານ ໄດ້ເລີ້ມເຈລະຈາຕໍ່ລອງກ່ຽວກັບຂໍ້ຕົກລົງນິວເຄລຍ ມັນເປັນ ການພົບພໍ້ກັນທາງດ້ານການທູດເທື່ອ ທຳອິດລະຫວ່າງສອງ ປະເທດ ຫລາຍກວ່າ 30 ປີ ການເຈລະຈາດັ່ງກ່າວ ແມ່ນຮວມທັງສະມາຊິກຖາວອນທັງ ໝົດ ຂອງສະພາຄວາມໝັ້ນຄົງສະຫະປະຊາຊາດ ແລະເຢຍ ຣະມັນ ແຕ່ຜູ້ມີບົດບາດສຳຄັນທີ່ສຸດໃນການເຈລະຈາ ໄດ້ ແກ່ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ແລະ ລັດຖະມົນຕີຕ່າງປະເທດອີຣ່ານ ທ່ານ Javad Zarif ນັກການທູດທັງສອງໄດ້ຖືກຕິຕຽນຢູ່ທີ່ປະເທດຂອງພວກທ່ານ ໂດຍຖືກກ່າວຫາວ່າ ເຈລະ ຈາກັບສັດຕູ ທັງສອງທ່ານຕ່າງກໍໄດ້ສະແດງຄວາມສົນໃຈດ້ານຜົນປະໂຫຍດສ່ວນຕົວ ຢ່າງໃຫຍ່ຫລວງໃນການເຈລະຈາ ໂດຍກ່າວວ່າ ມັນຈະຫລີກລ່ຽງສົງຄາມ ແລະຊ່ວຍກອບ ກູ້ເສດຖະກິດອີຣ່ານ ທ່ານ Reza Marashi ຜູ້ອຳນວຍການດ້ານຄົ້ນຄວ້າ ຢູ່ທີ່ສະພາແຫ່ງຊາດ ອີຣ່ານອາເມ ຣິກັນກ່າວວ່າ ຂ້າພະເຈົ້າຄິດວ່າ ພວກທ່ານຈະບໍ່ເຫັນຜົນປະໂຫຍດ ທາງດ້ານເສດຖະກິດ ໃນທັນທີ ແຕ່ຂ້າພະເຈົ້າຄິດວ່າ ທ່ານຈະໄດ້ເຫັນຜົນສະ ທ້ອນແບບຍືນຍົງຕໍ່ເສດຖະກິດ ໃນທາງບວກ ສຳລັບເສດຖະກິດຂອງອີຣ່ານ ໃນປີ 2007 ຊຶ່ງເວລານັ້ນ ທ່ານ Barack Obama ຍັງເປັນຜູ້ສະມັກປະທານາທິບໍດີ ໄດ້ ຖືກຕິຕຽນຈາກບັນດາຄູ່ແຂ່ງ ຫລັງຈາກໄດ້ກ່າວວ່າ ທ່ານຈະໂອ້ລົມກັບ ບັນດາຜູ້ນຳຂອງ ປະເທດຕ່າງໆ ທີ່ສະຫະລັດ ມີຄວາມແຕກແຕ່ງຢ່າງແຮງ ຮວມທັງ ອີຣ່ານ ທ່ານ Obama ກ່າວໃນການໂຕ້ວາທີ ໃນປີ 2007 ວ່າ “ແລະເຫດຜົນກໍຄື ການທີ່ວ່າບໍ່ ເວົ້າກັບບັນດາປະເທດເຫລົ່ານັ້ນ ເປັນການລົງໂທດຕໍ່ເຂົາເຈົ້າເປັນເລື້ອງທີ່ໜ້າຢາກຫົວ ” ການເລືອກເອົາປະທານາທິບໍດີອີຣ່ານ ທ່ານ Hassan Rouhani ໃນປີ 2013 ທີ່ເບິ່ງກັນ ວ່າ ເປັນຜູ້ນິຍົມແນວທາງປານກາງຫລາຍກວ່າອະດີດບັນດາຜູ້ນຳອີຣ່ານນັ້ນ ໄດ້ຊ່ວຍລິ ເລີ້ມການເຈລະຈາດັ່ງກ່າວ